I år [[1717]] nævner Skattebøgerne tre Rørvig-møller. Disse møller var usædvanlige, en mellemting mellem [[stubmølle]]rne og de hollandske vindmøller. Undermøllen var [[lerklinet]] og overmøllen ottekantet som de hollandske møller.<ref>Lebech-Sørensen, Anne Marie (2004), s 146</ref> Den ene lå på en bakke syd for Rørvig, og her blev der i 1842 opført en ny, større mølle, den nuværende Rørvig Mølle. Mølleren, Niels Pedersen, opkøbte også de to andre møller og nedlagde dem for at undgå konkurrence. Hans søn og senere sønnesøn videreførte driften, indtil den blev indstillet i [[1924]]. Allerede i 1928 blev møllen opkøbt af en lokal forening med henblik på bevarelse, hvilket er årsagen til, at Rørvig Mølle har bevaret mange af de originale dele og et næsten intakt maskineri. Møllen er [[Bygningsfredning|bygningsfredet]] og holdes åben for publikum en gang om året.
Bygninger,_konstruktioner_og_anlæg